*Må ikke forveksles med musikeren Kevin Moore*.

| Medaljeoversikt |
| --- |
| Friidrett: |
| Konkurrerte for Maltas flagg Malta |
| Friidrett Det europeiske småstatsmesterskapet i friidrett |
| Bronse | Marsa 2016 |  100 m |
| Bronse | Marsa 2016 |  200 m |
| Friidrett De europeiske småstatslekene |
| Gull | Reykjavik 2015 |  200 m |
| Gull | Reykjavik 2015 |  400 m |
| Gull | Luxembourg 2013 |  400 m |
| Sølv | Luxembourg 2013 |  4x400 m |
| Gull | Liechtenstein 2011 |  400 m |
| Gull | Liechtenstein 2011 |  4x400 m |
| Friidrett Lag-EM i friidrett (third league) |
| Gull | Tblisi 2014 |  200 m |
| Konkurrerte for Australias flagg Australia |
| Friidrett Samveldelekene |
| Gull | New Delhi 2010 |  4x400 m |
| Friidrett Ungdomssamveldelekene |
| Sølv | Pune 2008 |  4x100 m |

**Kevin Arthur Moore** (født 29. juli 1990 i Västerås i Sverige) er en australsk-maltesisk friidrettsutøver som konkurrerer i sprintløp. Hennes fremste internasjonale meritt er gull på 4 x 400 meter stafett ved Samveldelekene 2010, og han har flere gull fra De europeiske småstatslekene. 

Han er født i Sverige, bor i Australia, men har representerte Malta siden 2012. Siden 2010 har han fokusert på 400 meter. Hans far er fra Malta, og han bodde også der sine seks første leveår.

Idrettskarriere
---------------

2008
Moore deltok ved Ungdomssamveldelekene 2008 i Pune i India. Der kom han på 5.-plass på 200 meter, med tiden 21,76, der hans landsmann Ray Williams fikk sølv. Australia fikk her sølv på 4 x 100 meter stafett.

2010
Den 27. februar løp han 400 meter på 46,13 ved et stevne i Sydney, som var ny personlig rekord. Dette er fortsatt han personlige rekord på distansen pr august 2016.

Han representerte Asia-Stillehavet ved Verdenscupen i friidrett 2010 i Split, der de kom på 4.-plass på 4 x 400 meter stafett. I oktober deltok han ved Samveldelekene 2010, der Australia vant 4 x 400 meter stafett. Moore løp der sammen med Joel Milburn, Brendan Cole og Sean Wroe, samt Ben Offereins som deltok i innledningsheatet. 

2011
Ved De europeiske småstatslekene 2011 representerte han Malta, og han vant 400 meter med tiden 47,68, som var ny nasjonal rekord for Malta. Han slo Brice Etès med nesten et sekund. I tillegg fikk Malta sølv på 4 x 400 meter stafett, også her med nasjonal rekord på 3:15,73. 

2013
Han vant også to medaljer ved De europeiske småstatslekene 2013 i Luxembourg - han vant 400 meter, foran de to islandske utøverne Ivar Kristinn Jasonarson og Kolbeinn Hödur Gunnarsson, og Malta fikk i tillegg bronse på 4 x 400 meter stafett. 

Ved VM i friidrett 2013 i Moskva fikk han 28. beste tid i kvalifiseringsheatene på 400 meter, og gikk ikke videre til semifinalene.

I 2013 ble han kåret til «Årets idrettsutøver i Malta».

2014
Malta konkurrerte i Third League ved lag-EM i friidrett 2014, og Moore vant der 200 meter med tiden 21,06. Dette ga 15 poeng i lagkonkurransen, der Malta kom på 10.-plass, og beholdt plassen sin i 3.-divisjon. 

Moore deltok ved Samveldelekene 2014 i Glasgow, der han var flaggbærer for Malta. På 200 meter løp han på 21,07 i innledningsheatet, og gikk ikke videre til semifinalene.

Han deltok på både 100 og 200 meter ved EM i friidrett 2014, og ble slått ut i innledningsheatet på begge øvelsene. På 100 meter løp han på 10,49 og fikk 28. beste tid, og på 200 meter løp han på 21,03 og fikk 21. beste tid. Både tiden på 100 og 200 meter var ny personlig og nasjonal rekord.

2015
Han fikk to gullmedaljer ved De europeiske småstatslekene 2015 i Reykjavik på Island. Han vant 200 meter med tiden 21,54, og 400 meter med tiden 47,86.

2016
Han deltok ved Det europeiske småstatsmesterskapet i friidrett 2016, der han fikk bronse både på 100 og 200 meter. Han deltok også ved EM friidrett 2016, men ble diskvalifisert for tyvstart i kvalifiseringsheatet.

Referanser
----------

1. 1 2 3  Emageo Group - *Kevin Moore*, besøkt 28. august 2016.
2. ↑  WJAH - *Commonwealth Youyh Games 2008* (arkivert), besøkt 28. august 2016.
3. ↑  IAAF - *Kevin Moore* (arkivert), besøkt 28. august 2016.
4. ↑  IAAF - *400 Metres Men - Round 1*, besøkt 28. august 2016.
5. 1 2  Glasgow XX Commonwealth Games - *Kevin Moore*, besøkt 38. august 2016.
6. ↑  GLasgow 2014 - *Men's 200m Round 1 - Heat 6*, besøkt 29. august 2016.
7. ↑  European Athletics - *European Athletics Championships - Zurich 2014*, besøkt 29. august 2016.

Eksterne lenker
---------------

* (en) Kevin Moore – Commonwealth Games Federation Rediger på Wikidata

* (en) Kevin Moore – Commonwealth Games Federation Rediger på Wikidata

* (en) Kevin Moore – World Athletics Rediger på Wikidata

* (en) Kevin Moore – Athletics Australia Rediger på Wikidata
* (en) Profil hos European Athletics
* (en) Profil hos All-Athletics Arkivert 22. august 2016 hos Wayback Machine.